Асен Разцветников
Червеният Петроград

chitanka.info

Всред черните полета на севера далечен,

обкръжен с кръв и огън, задушен в смърт и глад,

издига се високо величествен и вечен

и брани се геройски железний Петроград.

И в Лондон, Рим, Версайл, Мадрид и Ватикана

. . . . . . . . . . . . . . . . . . . . . .

И хулят и проклинат геройската отбрана

и питат се със страх: „Падна ли най-подир?“

А там… Пищят полята на севера далечен

на огън и желязо под вихрения глад…

И гордо се издига величествен и вечен

и брани се геройски железний Петроград.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.